Catalina Marsano

Catalina Marsano (Trujillo, Peru, 1996) perutar emakumezko edertasun modelo transgeneroa da. 2024ko Miss International Queen edertasun-tituluduna izan zen, titulu hori irabazi zuen lehen perutar emakumea izanik.

Trujillon jaioa, Medikuntzan lizentziatu zen Antenor Orrego Unibertsitate Pribatuan. Ikasketak amaitu ondoren Ameriketako Estatu Batuetara joan zen bizitzera. 2024ko maiatzaren 20an Miss Queen Peru edertasun-lehiaketa irabazi zuen. 2024ko abuztuaren 24an Miss International Queen 2024 emakume transgeneroentzako nazioarteko edertasun lehiaketa irabazi zuen, 23 lehiakideren artean, erreginaren koroa aurreko urtean irabazi zuen Solange Dekkerrengandik jasoz. Koroa jaso ondorengo hitzaldia Peruko estatuari zuzendu zion, zeinean Peruko Osasun Ministerioak pertsona transgeneroak buruko gaixotzat hartu izana gaitzetsi zuen.

 Erreferentziak 

 Kanpo estekak 

Kategoria:Peruko modeloak
Kategoria:Miss International Queenen irabazleak
Kategoria:Emakume transgenero eta transexualak